somu9/iisc_mono_hindi_female huggingface dataset:
यह आधार एक भारतीय लड़की के नाते तुम्हारे व्यक्तित्व का अटूट हिस्सा है, इसलिए|
बदले वक्त के साथ बदलते समय के नये मूल्यों को भी पहचानकर हमें अपनाना है पर यहाँ ‘पहचान’ शब्द को रेखांकित करो|
बिना समझे, बिना पहचाने कुछ भी नया अपनाने से लाभ के बजाय हानि उठानी पड़ सकती है|
पश्चिमी दुनिया का हर मूल्य हमारे लिए नये मूल्य का पर्याय नहीं हो सकता|
हमारे बहुत-से पुराने मूल्य अब इतने टूट-फूट गए हैं कि उन्हें भी जैसे-तैसे जोड़कर खड़ा करने का मतलब होगा, अपने आधार को कमजोर करना|
या यूँ भी कह सकते हैं कि अपनी अच्छी परंपराओं को रूढ़ि में ढालना|
समय के साथ अपना अर्थ खो चुकी या वर्तमान प्रगतिशील समाज को पीछे ले जाने वाली समाज की कोई भी रीति-नीति रूढ़ि है, समय के साथ अनुपयोगी हो गए मूल्यों को छोड़ती और उपयोगी मूल्यों को जोड़ती निरंतर बहती धारा परंपरा है, जो रूढ़ि की तरह स्थिर नहीं हो सकती|
यही अंतर है दोनों में| रूढ़ि स्थिर है, परंपरा निरंतर गतिशील|
एक निरंतर बहता निर्मल प्रवाह, जो हर सड़ी-गली रूढ़ि को किनारे फेंकता और हर भीतरी-बाहरी, देशी-विदेशी उपयोगी मूल्य को अपने में समेटता चलता |
इसीलिए मैंने पहले कहा है कि अपने टूटे-फूटे मूल्यों को भरसक जोड़कर खड़ा करने से कोई लाभ नहीं, आज नहीं तो कल, वे जर्जर मूल्य भरहराकर गिरेंगे ही|
इसी तरह पश्चिमी मूल्य भी, जो हमारी धरती के अनुकूल नहीं हैं, ज्यों-के-त्यों यहाँ नहीं उगाए जा सकते|
उगाएँगे, तो वे पौधे फलीभूत नहीं होंगे| होंगे, तो जल्द झड़ जाएँगे| वो फल हमारे किसी काम के नहीं होंगे|
मुझे लगता है, पत्र का यह अंश आज तुम्हारे लिए कुछ भारी हो गया|
बेहतर है, अपनी संस्कृति व परंपरा को ठीक से समझने के लिए फुरसत के समय इससे संबंधित साहित्य पढ़ना|
इसलिए कि यह बुनियादी जानकारी हर भारतीय लड़की के लिए जरूरी है, जिससे वह अपनी धरती, अपनी जड़ों को अच्छी तरह पहचान सके|
यहाँ तुम्हारी सहेली रचना के संदर्भ में यह प्रसंग इसलिए कि वह इस सीमारेखा को नहीं समझ पा रही|
एक रचना का ही संघर्ष नहीं है यह, एक पूरी पीढ़ी का संघर्ष है|
नयी पीढ़ी पुराने मूल्यों को तो काट फेंकना चाहती है पर नये मूल्यों के नाम पर केवल पश्चिमी मूल्यों को ही जानती-पहचानती है|
कहें, उधार लिए मूल्यों से ही काम चला लेना चाहती है| नये मूल्यों के निर्माण का दम-खम अभी उसमें नहीं आया है|
सुनो, नये मूल्यों का निर्माण करना है तो नये ज्ञान-विज्ञान को पहले अपनी धरती पर टिकाना होगा|
अपनी सामर्थ्य और अपनी सीमाओं में से ही उसकी पगडंडी काटनी होगी|
यह पगडंडी काटने का साहस ही पहले ज़रूरी है, नयी चौड़ी राह उसी में से खुलती दिखाई देगी|
तुम अपनी सहेली रचना को यह समझाओ कि क्रांति की बड़ी-बड़ी बातें करना आसान है, कोई छोटी-सी क्रांति भी कर दिखाना कठिन है और एक ही झटके में यूँ टूट-हारकर बैठ जाना तो निहायत मूर्खता है|
फिर अभी तो वह प्रथम वर्ष के पूर्वार्ध में ही है| अभी से उसे ऐसा कोई कदम नहीं उठाना चाहिए|
ज़रूरी हो तो सोच-समझकर वे अपनी दोस्ती को आगे बढ़ा सकते हैं|
कॉलेज जीवन की पूरी अवधि में वे निकट मित्रों की तरह रहकर एक-दूसरे को देखें-जानें, जाँचें-परखें|
एक-दूसरे की राह का रोड़ा नहीं, प्रेरणा और ताकत बनकर परस्पर विकास में सहभागी बनें|
फिर अपनी पढ़ाई की समाप्ति पर भी यदि वे एक-दूसरे के साथ पूर्ववत लगाव महसूस करें, उन्हें लगे कि निकट रहकर सामने आईं कमियों-गलतियों ने भी उनकी दोस्ती में कोई दरार नहीं डाली है, तो वे एक-दूसरे को उनकी समस्त खूबियों-कमियों के साथ स्वीकार कर अपना लें|
उस स्थिति में की गई यह कथित क्रांति न कठिन होगी, न असफल|
मेरी राय में रचना को और उसके दोस्त को तब तक धैर्य से प्रतीक्षा करनी चाहिए| इस बीच वे पूरे जतन के साथ एक-दूसरे के लिए स्वयं को तैयार करें|
बिना तैयारी के जल्दबाजी में, पढ़ाई के बीच शादी का निर्णय लेना केवल बेवकूफी ही कही जा सकती है, क्रांति नहीं| ऐसी कथित क्रांति का असफल होना निश्चित ही समझना चाहिए|
इतनी जल्दबाजी में तो किसी छोटे-से काम के लिए उठाया कोई छोटा कदम भी शायद ही सफल हो| यह तो जिंदगी का अहम फैसला है|
मैं समझती हूँ, रचना की इस मूर्खतापूर्ण ‘क्रांति’ में उसकी सहायता न करने का तुम्हारा निर्णय एक सही निर्णय है पर तटस्थ रहना ही काफी नहीं है|
यदि रचना सचमुच तुम्हारी प्यारी सहेली है तो उसका हित-अहित देखना भी तुम्हारा काम है, उसमें हस्तक्षेप करना भी|
पर रचना को इसके लिए दोष देने व उसकी भर्त्सना करने से बात नहीं बनेगी, बिगड़ जरूर सकती है|
हो सकता है, कथित प्यार के जुनून में उसका उलटा असर हो और वह तुम्हारी बात का बुरा मानकर तुमसे कन्नी काटने लगे|
इसलिए सँभलकर बात करनी होगी और सूझ-बूझ से बात सँभालनी होगी| दोष अकेली रचना का ही नहीं है|
दोष उसकी नासमझ उम्र का है या उसके उस परिवेश का है, जिसमें उसे सँभलकर चलने के संस्कार नहीं दिए गए हैं|
यह उम्र ही ऐसी है जब कोई भावुक किशोरी किसी युवक की प्यार भरी, मीठी-मीठी बातों के बहकावे में आकर उसे अपना सब कुछ समझने लगती है और कच्ची, रोमानी भावनाओं में बहकर जल्दबाजी में मूर्खता कर बैठती है|
पछतावा उसे तब होता है जब पानी सिर से गुज़र चुका होता है|
इस अल्हड़ उम्र में अगर वह लड़की अपने परिवार के स्नेह संरक्षण से मुक्त है, आजादी के नाम पर स्वयं को जरूरत से ज्यादा अहमियत देकर अंतर्मुखी हो गई है तो उसके फिसलने की संभावना अधिक बढ़ जाती है|
अपने में अकेली पड़ गई लड़की जैसे ही किसी लड़के के संपर्क में आती है, उसे अपना हमदर्द समझ बैठती है और उसके बहकने की, उसके कदम भटकने की संभावना और भी बढ़ जाती है|
लगता है, अपने परिवार से कटी रचना के साथ ऐसा ही है|
यदि सचमुच ऐसा है तो तुम्हें और भी सावधानी से काम लेना होगा अन्यथा उसे समझाना मुश्किल होगा, उल्टे तुम्हारी दोस्ती में दरार आ सकती है|
एक अच्छी सहेली के नाते तुम उसकी पारिवारिक पृष्ठभूमि का अध्ययन करो|
अपने घर की, भाई-बहनों की बातों में रुचि लें| अपनी समस्याओं पर माँ से खुलकर बात करे और उनसे सलाह ले|
यदि उसकी माँ इस योग्य न हो तो वह अपनी बड़ी बहन या भाभी से निर्देशन ले|
यह भी संभव न हो तो अपनी किसी समझदार सहेली या रिश्तेदार को ही राजदार बना ले|
घर में किसी से भी बातचीत का सिलसिला जोड़कर वह अपनी समस्या से अकेले जूझने से निजात पा सकती है| नहीं तो तुम तो हो ही|
ऐसे समय वह तुम्हारी बात न सुने, तुम्हें झटक दे, तब भी उसकी वर्तमान मनोदशा देखकर तुम्हें उसकी बात का बुरा नहीं मनाना है|
उसका मूड़ देखकर उसका मन टटोलो और उसे प्यार से समझाओ|
एक शुभचिंतक सहेली के नाते ऐसे समय तुम्हें उसे इसलिए अकेला नहीं छोड़ देना है कि वह तुम्हारी बात नहीं सुनती या तुम्हारी बात का बुरा मानती है|
तुम साथ छोड़ दोगी तो वह और टूट जाएगी| अकेली पड़कर वह उधर ही जाने के लिए कदम बढ़ा लेगी, जिधर जाने से तुम उसे रोकना चाहती हो| यहीं पर तुम्हारे धैर्य और संयम की परीक्षा है|
अगर जरूरी समझो तो सहेली के कथित दोस्त या प्रेमी लड़के से भी किसी समय बात कर सकती हो|
उसकी मंशा जानकर उससे अपनी सहेली को अवगत करा सकती हो या आगाह कर सकती हो|
यदि तुम्हें लगे कि लड़का निर्दोष है, निश्छल है, अपने प्यार में सच्चा या अडिग लगता है तो दोनों को पढ़ाई के अंत तक प्रतीक्षा करने और तब तक केवल दोस्त बने रहने का परामर्श दे सकती हो| पर यहाँ भी तुम्हें सतर्कता बरतनी होगी|
रचना को विश्वास में लेकर दोस्ती के दौरान उससे कोई गलत कदम न उठाने का वायदा लेना होगा, वरना दूसरों की आग बुझाते अपने हाथ जला लेना कोई अनहोनी या असंभव बात नहीं|
इसीलिए मैंने कहा है, यह तुम्हारी सूझ-समझ की भी परीक्षा होगी|
और एक बात, यह मत समझना कि सलाह केवल तुम बेटी हो इसलिए दी जा रही है, यही सलाह कोई भी माँ अपने पुत्र को भी देगी|
ये बातें बेटा-बेटी के लिए समान रूप से लागू होती हैं| मैं इसके परिणाम की प्रतीक्षा करूँगी| अगले पत्र में जानकारी देना| दोगी न ?
द्धाश्रम के प्रबंधक का फोन कॉल सुनकर मैं अवाक् रह गया| मौसी इस तरह अचानक संसार से चली जाएंगी; इसका अनुमान नहीं था|
ऑफिस से अनुमति लेकर तुरंत विदा हो गया| संग में पत्नी और चार सहकर्मी भी थे|
मन बहुत दुखी हो रहा था- ओह ! भगवान भी कैसी-कैसी परिस्थितियों में लोगों को डालते रहते हैं?
गाड़ी में बैठे-बैठे मुझे उस दिन की याद आई जब मैं पहली बार वृद्धाश्रम में मौसी से मिलने आया था|
पूछते-पूछते जब मैं वृद्धाश्रम पहुँचा था तो दिन डूबने को था|
शहर से कुछ हटकर बना वृद्धाश्रम का साधारण-सा घर देखकर आश्चर्य लगा कि भारत सरकार के पूर्व वित्त सचिव की विध्वा, इस वृद्धाश्रम में किस प्रकार गुजारा कर रही होंगी|
संपूर्ण जीवन बड़ी-बड़ी कोठियों-बंगलों में रहने वाली मौसी अंतिम समय में शहर से दूर दस-बीस अनजान, बूढ़ी, अनाथ महिलाओं के साथ किस प्रकार रहती होंगी|
ऐसी जिंदगी की तो उसे कल्पना तक नहीं रही होगी, मैंने सोचा था|
सामने एक बोर्ड लगा था जिसपर अंग्रेजी में लिखा था ‘‘मातेश्वरी महिला वृद्धाश्रम’’|
कुछ ही पलों के बाद फाटक का छोटा-सा भाग खिसकाकर एक व्यक्ति ने पूछा, ‘‘क्या बात है श्रीमान? ‘‘ठीक है| आप यहीं प्रतीक्षा कीजिए|
मैं उनसे पूछ लेता हूँ कि वे आपसे मिलना चाहती हैं या नहीं|
यह कहकर उस व्यक्ति ने फाटक फिर से बंद कर लिया|
लगभग दस मिनट तक मैं कार में बैठा प्रतीक्षा करता रहा, तब जाकर वह गेट खुला और मैं कारसहित अंदर दाखिल हुआ|
बाहर से बहुत छोटा दिखने वाला यह वृद्धाश्रम अंदर से काफी बड़ा था|
मन में संतोष हुआ कि मौसी अनजान लोगों के बीच तो अवश्य पड़ गई हैं परंतु व्यवस्था बुरी नहीं है|
कार पार्क करने के बाद उस व्यक्ति के साथ विदा हुआ|
मिसेज गंगा मिश्रा जिस दिन से यहाँ आई हैं तबसे आप प्रथम व्यक्ति हैं जिनसे उन्होंने मिलना स्वीकार किया है|
’’ वह फिर कहने लगा, ‘‘गरीब घर के बूढ़े तो कष्ट और अपमान सहकर भी बच्चों के साथ ही रहने को अभिशप्त हैं|
उनकी पहुँच इस तरह के वृद्धाश्रम तक कहाँ है?’’ मैंने फिर चुप रहना ही उचित समझा
वह व्यक्ति मुझे बाग के छोर पर अकेली बैठी एक महिला की ओर संकेत कर वापस चला गया| मैं वहाँ जाकर मौसी को देख अति दुखी हो गया|
कुछ महीने पूर्व ही मौसी को बुलंदी पर देखकर गया था लेकिन अभी मौसी एकदम लस्त-पस्त लग रही थीं|
बेटे के विश्वासघात और अपनी इस दुर्दशा पर व्यथित हो गई थीं|
मैंने प्रणाम किया तो उसने मेरा माथा सहला दिया लेकिन मुँह से कुछ नहीं बोलीं|
मौसी को इस परिस्थिति में देखकर मैं सिर झुकाकर रोने लगा था|
मेरी मौसी प्रतिभावान और प्रसिद्ध आई.ए.एस. अधिकारी की पत्नी थीं|
मौसा एक-से-एक बड़े पद पर रहकर भारत सरकार के वित्त सचिव के पद से रिटायर हुए थे|
फिर भी मौसी को कभी अपने पति के पद और पाॅवर का घमंड नहीं हुआ| वह सबके काम आईं और आज उनका कोई नहीं|
अपना बेटा ही जब...| बहुत देर तक हम दोनों रोते रहे| फिर मौसी ने ही साहस किया और मुझे भी चुप कराया|
उसके बाद मौसी ने पहली बार सारी घटना मुझे विस्तारपूर्वक बतलाई| मैं किसी से नहीं मिली|
तुम्हारा मौसेरा भाई भी मिलने और माफी माँगने पहुँचा था परंतु मैं उससे मिली ही नहीं|
अब मेरा शव ही इस गेट से बाहर जाएगा| तुम्हें जब भी समय मिले; यहीं आकर मिलते रहना| कभी-कभी अपनी पत्नी को भी लाना|
अब जाओ, बहुत विलंब हो गया|गाड़ी में बैठते ही रघुनाथ अतीत में पहुँच गया|
मेरी माँ मिलकर दो बहनें ही थीं| मेरा कोई मामा नहीं था| मेरी माँ बड़ी थीं| मेरे नाना एक खाते-पीते किसान थे|
उन्होंने अपनी दोनों बेटियों का विवाह कॉलेज पढ़ते दो विद्यार्थियों से ही कुछ साल के अंतराल पर किया था|
मेरे पिता जी बी.ए. करने के बाद अपने गाँव में खेती-बाड़ी सँभालने लगे थे| मौसा पढ़ने में प्रतिभाशाली थे|
वे अंतत: आई.ए.एस. की प्रतियोगिता परीक्षा में सफल हो गए| मौसा जब गुजरात में जिलाधिकारी थे तो नाना का देहांत हुआ था|
नाना की संपत्ति का अपना हिस्सा भी मौसी ने मेरी माँ को लिखकर सौंप दिया था| कुछ दिनों के बाद मेरे पिता जी नाना के ही गाँव में आकर बस गए|
अब हम लोगों का गाँव नाना का गाँव ही है| इसलिए मौसी से संबंध कुछ अधिक ही गाढ़ा है| मेरी पढ़ाई-लिखाई में भी मौसी का ही योगदान है|
मौसी का बेटा दिलीप हमसे आठ बरस छोटा था| वह अपने माँ-बाप की इकलौती संतान था| वह पढ़ने में मौसा की तरह ही काफी प्रतिभावान था|
मैं पढ़-लिखकर नौकरी करने लगा| मौसी से भेंट-मुलाकात कम हो गई|
उसने मेडिकल की पढ़ाई भी पूरे ऐश-ओ-आराम के साथ की थी| आगे की पढ़ाई के लिए वह लंदन चला गया|
एक बार जो वह लंदन गया तो वहीं का होकर रह गया|
जब तक विवाह नहीं हुआ था तब तक तो आना-जाना प्राय: लगा रहता था|
विवाह के बाद उसकी व्यवस्था बढ़ती गई तो आना-जाना भी कम हो गया| मौसी भी कभी-कभी लंदन आती-जाती रहती थीं| मौसी जब कभी अपने ससुराल आती थीं तो नैहर भी अवश्य आती थीं|
एक बार गाँव में अकाल पड़ा था| वह अकाल दूसरे वर्ष भी दुहरा गया| पूरे इलाके में हाहाकार मचा था| मौसी उन लाेगों की हालत देखकर द्रवित हो गईं|
उसने अपनी ससुराल से सारा जमा अन्ना मँगवाया और बाजार में भी आवश्यकतानुसार क्रय करवाया| तीसरे ही दिन से भंडार खुल गया|
मौसी अपने गाँव की ही नहीं बल्कि पूरे इलाके की आदर्श बेटी बन गई थीं| मैं बर्लिन में ही था कि यहाँ बहुत कुछ घट गया| जीवन के सभी समीकरण उलट-पुलट गए|
मौसा अचानक हृदय गति रुक जाने के कारण चल बसे| मौसी का जीवन एकाएक ठहर-सा गया|
वे लोग जब गाँव से वापस आए तो दिलीप का रंग-ढंग बदला हुआ था|
वह पहले मौसा की पेंशन मौसी के नाम से ट्रांसफर करवाने और लंदन ले जाने के लिए वीज़ा बनवाने के काम में लग गया|
मौसी उसके कहे-सुने अनुसार बिना देखे-सुने हस्ताक्षर करती रहीं| उसे भला अपने ही बेटे पर संदेह करने का कोई कारण भी तो नहीं था|
जब तक वह कुछ समझ पातीं; उसका जमीन, मकान सब हाथ से निकल चुका था|
दिलीप ने धोखे से उस मकान का सौदा आठ करोड़ रुपये में कर दिया था|
मौसी को जब इसका पता चला तो उसने एक बार विरोध तो किया परंतु दिलीप ने यह कहकर चुप करा दिया, जब तुम भी मेरे साथ लंदन में ही रहोगी तो फिर यहाँ इतनी बड़ी संपत्ति रखने का कोई औचित्य नहीं है
दिलीप ने लंदन यात्रा से पूर्व घर की लिखा-पढ़ी समाप्त कर ली
घर की सारी संपत्ति औने-पौने दामों में बेच डाली| मौसी अपनी सारी गृहस्थी नीलाम होते देखती रहीं|
उसकी आँखों से आँसू पोंछने का समय किसी के पास नहीं था| वे तो रुपये सहेजने में व्यस्त थे|
बाप का मरना दिलीप के लिए लाटरी निकलने जैसा था| उसे लंदन में अपना घर खरीदने में आसानी हो जाने की प्रसन्नता थी| वह अपने प्रोजेक्ट पर काम करता रहा और मौसी पल-पल उजड़ती रहीं|
फिर लंदन यात्रा की तिथि भी आ गई| सभी लोग दो टैक्सियों में एयरपोर्ट पहुँचे|
हम लोग लगेज जाँच और बोर्डिंग कराकर आते हैं| इमिग्रेशन के समय सब साथ हो जाएँगे|
जब काफी समय बीत गया तो उसे चिंता होने लगी कि बेटा-बहू कहाँ चले गए लगेज में कोई झंझट तो नहीं हो गया|
मुझे यहीं बैठने बोला था, परंतु उसे गए बहुत देर हो गई है| वह कहाँ है, इसका पता कैसे चलेगा?’’ |
वह विदा होने लगीं तो उस सिपाही ने पूछा, ‘‘आपका लगेज कौन-सा है?’’ अब मौसी की नजर पहली बार बगल में दूसरी ओर घुमाकर रखी एक ट्राॅली की ओर गई|
उसपर मात्र उसका सामान इस प्रकार रखा था ताकि उसकी नजर सहज रूप से उसपर नहीं पड़े|
वह सिपाही ट्राॅली चलाते हुए मौसी के साथ चल पड़ा| सिक्यूरिटी आफिस में सात-आठ अफसर जमा थे| सभी चिंतित दिखलाई दे रहे थे|
मौसी के प्रवेश करते ही वे सभी उठकर खड़े हो गए| मौसी को बहुत आश्चर्य हुआ कि इन लोगों को मेरा परिचय कैसे पता चल गया?
मौसी के बैठने के बाद एक अफसर बोला, ‘‘मैडम, मैं आपको एक दुख की बात बताने जा रहा हूँ|
’’ ‘‘क्या हुआ?’’ मौसी ने चिंता से अकुलाते हुए पूछा| ‘‘आपका बेटा आपको यहीं छोड़कर लंदन चला गया है| उसने आपका टिकट सरैंडर कर दिया है| ’’ वह अफसर बोला|
‘‘इसका क्या अर्थ हुआ?’’ मौसी ने अविश्वास और आश्चर्य से पूछा| ‘‘मैम, आपके बेटे ने आपके साथ धोखा किया है|
वह आपको यहीं बैठा छोड़कर लंदन चला गया| लंदन के लिए ब्रिटिश एयरवेज़ की फ्लाइट को उड़े आधा घंटा हो चुका है|
आज अब और कोई फ़्लाइट नहीं है| आपका टिकट भी सरैंडर हो चुका है|
उस अफसर ने स्पष्ट करते हुए कहा - ऐसा कैसे होगा !! ऐसा करने की उसे क्या जरूरत है ! नहीं-नहीं आप लोगों को अवश्य कोई धोखा हुआ है|
आप लोग एक बार फिर अच्छी तरह पता लगाइए|
मैं भारत सरकार के पूर्व वित्त सचिव की पत्नी हूँ| आप लोग इस तरह मुझे गलत सूचना नहीं दे सकते| आप लोग फिर पता लगाइए| मेरा तो घर भी बेच दिया है मेरे बेटे ने|
फिर मुझे यहाँ कैसे छोड़ सकता है !! मौसी बहुत अप्रत्याशित व्यवहार करने लगी थीं और हाँफने लगी थीं| मौसी कुछ नहीं बोल पा रही थीं| मौसी को चुप देख वे लाेग भी फिर चुप हो गए|
थोड़ी देर बाद सभी अफसरों को सतर्क होते देख मौसी समझ गईं कि आई.जी. साहब आ गए|
मिश्रा सर जब इंडस्ट्री विभाग में थे तो मैं उनके अधीन कार्य कर चुका हूँ| मिश्रा सर का बहुत उपकार है इस विभाग पर| मुझे सब कुछ पता चल चुका है|
आपका आदेश हो तो दिलीप को हम लोग लंदन एयरपोर्ट पर ही रोक लेने का प्रबंध कर सकते हैं|
गर्ग साहब को देखते ही मौसी उन्हें पहचान गई थीं परंतु चुप ही रहीं|
बहुत आग्रह करने पर वह बोलीं, मैं किसी अच्छे वृद्धाश्रम में जाना चाहती हूँ| आप लोग यदि उसमें मेरी सहायता कर दें तो बड़ा उपकार होगा|
गर्ग साहब ने अपने वचन का पालन किया| उन्होंने ही मौसी की इस मातेश्वरी वृद्धाश्रम में व्यवस्था करा दी थी|
आई.ए.एस. एसोसिएशन ने भारत से लेकर इंग्लैंड तक हंगामा खड़ा कर दिया|
मीडिया ने भी भारत की स्त्रियों और वृद्धों की दुर्दशा पर लगातार समाचार प्रसारित किए तथा बहस करवाई|
इतने बड़े पदाधिकारी की विधवा के साथ यदि बेटा ऐसा व्यवहार कर सकता है तो दूसरों की क्या हालत होगी|
घर का खरीददार घर वापस करने और दिलीप सारा मूल्य वापस करने को तैयार हो गया|
अंतत: कुछ भी हो नहीं सका क्योंकि मौसी कुछ करने को तैयार नहीं हुईं| दिलीप और उसके परिवार का मुँह देखने के लिए मौसी कदापि तैयार नहीं हुईं|
वह बहुत छटपटाया, बहुत गिड़गिड़ाया परंतु मौसी टस-से-मस नहीं हुईं| उसने मेरे पास भी बहुत पैरवी की परंतु कोई लाभ नहीं हुआ|
दिलीप को पश्चाताप हुआ कि नहीं; यह तो मैं बता नहीं सकता, परंतु वह लोकलज्जा से ढक अवश्य गया था
उसके बाद मैं प्रयास करने लगा कि इतनी बड़ी घटना के बाद भी मौसी का विश्वास जीवन के प्रति बचा रहे| फिर प्रत्येक रविवार पत्नी के साथ मौसी से मिलने आने लगा था|
मेरी पत्नी भी मौसी के संग सोहर गाने और रोने में मौसी का साथ देती थी|
मैं भावुक होकर बगीचे की ओर निकल जाता था| आज अब उस अध्याय का अवसान हो गया है| मौसी लगभग सात वर्ष इस आश्रम में बिताकर आज संसार से चली गई हैं|
इस अवधि में वह एक दिन भी चहारदीवारी से बाहर नहीं गईं| एक बार जो अंदर आईं तो आज अब उसका...|
ट्रस्ट के सचिव ने मुझे एक लिफाफा देते हुए कहा, ‘‘गंगा मैडम दाह संस्कार करने का अधिकार आपको देकर गई हैं|
पत्र के अंत में मौसी ने लिखा था, अपनी कोख का जाया बेटा मुझे जिंदा ही मारकर विदेश भाग गया और तुमने अंत तक मेरा साथ दिया
इसी विश्वास के सहारे इस संसार से जा रही हूँ कि जब तक एक भी सपूत संसार में रहेगा तब तक माँ एँ हजार कष्ट सहकर भी संतान को जन्म देती रहेंगी और संसार चलता रहेगा|
मैं जोर-जोर से रोने लगा| मेरी पत्नी भी फूट-फूटकर रो पड़ी| वह रोते-रोते गाने भी लगी- ‘ललना रे एही लेल होरिला, जनम लेल वंश के तारल रे.|
ग्रीष्मावकाश में पहेली एवं बूझो अपने चाचा के घर गए| उनके चाचा एक किसान हैं|
एक दिन उन्होंने खेत में कुछ औज़ार देखे जैसे कि खुरपी, दराँती, बेलचा, हल इत्यादि|
मैं जानना चाहता हूँ कि हम इन औज़ारों का उपयोग कहाँ और कैसे करते हैं ?
क्या आपको याद है कि हरे पौधे अपना भोजन किस प्रकार संश्लेषित करते हैं ? मनुष्य सहित सभी जन्तु भोजन बनाने में असमर्थ हैं
तो जंतुओं के भोजन का स्रोत क्या है? परन्तु, हम भोजन ग्रहण ही क्यों करते हैं?
आप जानते ही हैं कि सजीव भोजन से प्राप्त ऊर्जा का उपयोग विभिन्न जैविक प्रकर्मों, जैसे- पाचन, श्वसन एवं उत्सर्जन के संपादन में करते हैं|
हम अपना भोजन पौधों अथवा जंतुओं या दोनों से ही प्राप्त करते हैं|
क्योंकि हम सभी को भोजन की आवश्यकता होती है; अतः हम अपने देश के इतने अधिक लोगों को भोजन किस प्रकार उपलब्ध करा सकते हैं|
भोजन का बड़े स्तर पर उत्पादन करना आवश्यक है| एक विशाल जनसंख्या को भोजन प्रदान करने के लिए इसका नियमित उत्पादन, उचित प्रबंधन एवं वितरण आवश्यक है|
लगभग {१०,०००}{दस हजार} ईसवी पूर्व तक मनुष्य घुमन्तू थे| वे एक स्थान से दूसरे स्थान तक भोजन एवं आवास की खोज में समूह में विचरण करते रहते थे|
वे कच्चे फल और सब्जियाँ खाते थे और उन्होंने भोजन के लिए जंतुओं का शिकार करना प्रारम्भ किया|
कालांतर में खेती कर, चावल, गेहूँ एवं अन्य खादें फसलों को उत्पादित कर सकें| इस प्रकार कृषि का प्रारम्भ हुआ|
जब एक ही किस्म के पौधे किसी स्थान पर बड़े पैमाने पर उगाए जाते हैं, तो इसे फसल कहते हैं|
उदाहरण के लिए, गेहूँ की फसल का अर्थ है कि खेत में उगाए जाने वाले सभी पौधे गेहूँ के हैं|
आप जानते ही हैं कि फसलें विभिन्न प्रकार की होती हैं, जैसे कि अन्न, सब्जियाँ एवं फल|
जिस मौसम में यह पौधे उगाए जाते हैं उसके आधार पर हम फ़सलों का वर्गीकरण कर सकते हैं| भारत एक विशाल देश है|
यहाँ ताप, आर्द्रता और वर्षा जैसी जलवायु परिस्थितियाँ, एक क्षेत्र से दूसरे क्षेत्र में भिन्न हैं|
अतः देश के विभिन्न भागों में विविध प्रकार की फसलें उगाई जाती हैं|
इस विविधता के बावजूद, मोटे तौर पर फसलों को दो वर्गों में बाँटा जा सकता है|
खरीफ़ फ़सल : वह फसल जिन्हें वर्षा ॠतु में बोया जाता है, खरीफ़ फ़सल कहलाती है|
भारत में वर्षा ॠतु सामान्यतः जून से सितम्बर तक होती है|
धान, मक्का, सोयाबीन, मूँगफ़ली, कपास इत्यादि खरीफ़ फ़सलें हैं|
रबी फ़सल : शीत ॠतु में उगाई जाने वाली फ़सलें रबी फ़सलें कहलाती हैं|
गेहूँ, चना, मटर, सरसों तथा अलसी रबी फ़सल के उदाहरण हैं|
इसके अलावा, कई स्थानों पर दालें और सब्जियाँ ग्रीष्म में उगाई जाती हैं|
फ़सल उगाने से पहले मिट्टी तैयार करना प्रथम चरण है| मिट्टी को पलटना तथा इसे पोला बनाना कृषि का अत्यंत महत्वपूर्ण कार्य है| इससे जड़ें भूमि में गहराई तक जा सकती हैं|
पोली मिट्टी में गहराई में धँसी जड़ें भी सरलता से श्वसन कर सकती हैं|
पोली मिट्टी किस प्रकार पौधों की जड़ों को सरलता से श्वसन करने में सहायक है?
यह जीव किसानों के मित्र हैं क्योंकि यह मिट्टी को और पलटकर पोला करते हैं तथा ह्यूमस बनाते हैं|
परन्तु मिट्टी को पलटना और पोला करना क्यों आवश्यक है|
आप पिछली कक्षाओं में पढ़ चुके हैं कि मिट्टी में खनिज, जल, वायु तथा कुछ सजीव होते हैं|
इसके अतिरिक्त, मृत पौधे एवं जंतु भी मिट्टी में पाए जाने वाले जीवों द्वारा अपघटित होते हैं|
क्योंकि ऊपरी परत के कुछ सेंटीमीटर की मिट्टी ही पौधे की वृद्धि में सहायक है, इसे उलटने-पलटने और पोला करने से पोषक पदार्थ ऊपर आ जाते हैं और पौधे इन पोषक पदार्थों का उपयोग कर सकते हैं|
अतः मिट्टी को उलटना-पलटना एवं पोला करना फसल उगाने के लिए अत्यंत महत्वपूर्ण है|
हल लकड़ी अथवा लोहे के बने होते हैं| यदि मिट्टी अत्यंत सूखी है तो जुताई से पहले इसे पानी देने की आवश्यकता भी पड़ सकती है|
जुते हुए खेत में मिट्टी के बड़े-बड़े ढेले भी हो सकते हैं| इन्हें एक पाटल की सहायता से तोड़ना आवश्यक है|
बुआई एवं सिंचाई के लिए खेत को समतल करना आवश्यक है| यह कार्य पाटल द्वारा किया जाता है|
बुआई से पहले खेत में पानी दिया जाता है| अच्छी उपज के लिए बुआई से पहले मिट्टी को भुरभुरा करना आवश्यक है| यह कार्य अनेक औज़ारों से किया जाता है|
हल, कुदाली एवं कल्टीवेटर इस कार्य में उपयोग किए जाने वाले प्रमुख औज़ार हैं|
हल : प्राचीन काल से ही हल का उपयोग जुताई, खाद/उवर्रक मिलाने, खरपतवार निकालने एवं मिट्टी खुरेचने के लिए किया जाता रहा है|
यह औज़ार लकड़ी का बना होता है जिसे बैलों की जोड़ी अथवा अन्य पशुओं की सहायता से खींचा जाता है|
इसमें लोहे की मज़बूत तिकोनी पत्ती होती है जिसे फ़ाल कहते हैं|
हल का मुख्य भाग लंबी लकड़ी का बना होता है, जिसे हल-शैफ्ट कहते हैं
इसके एक सिरे पर हैंडल होता है तथा दूसरा सिरा जोत के डंडे से जुड़ा होता है जिसे बैलों की गरदन के ऊपर रखा जाता है|
एक जोड़ी बैल एवं एक आदमी इसे सरलता से चला सकता हैं|
आजकल लोहे के हल तेज़ी से देसी लकड़ी के हल की जगह ले रहे हैं|
कुदाली : यह एक सरल औज़ार है जिसका उपयोग खरपतवार निकालने एवं मिट्टी को पोला करने के लिए किया जाता है|
बुआई फ़सल उत्पादन का सबसे महत्वपूर्ण चरण है| बोने से पहले अच्छी गुणवत्ता वाले साफ़ एवं स्वस्थ बीजों का चयन किया जाता है|
किसान अधिक उपज देने वाले बीजों को प्राथमिकता देता है| एक बीकर लेकर इसे पानी से आधा भरिए|
इसमें एक मुठ्ठी गेहूँ के दाने डालकर भली भाँति हिलाइए| कुछ समय प्रतीक्षा कीजिए|
क्या कुछ बीज जल के ऊपर तैरने लगते हैं? जो बीज पानी में बैठ जाते हैं वे हलके हैं या भारी हैं?
क्षतिग्रस्त बीज खोखले हो जाते हैं और इस कारण हलके होते हैं| अतः यह जल पर तैरने लगते हैं|
अच्छे और स्वस्थ बीजों को क्षतिग्रस्त बीजों से अलग करने की यह एक अच्छी विधि है|
बुआई से पहले बीज बोने के औज़ारों के बारे में जानना आवश्यक है |
परम्परागत औज़ार : परंपरागत रूप से बीजों की बुआई में इस्तेमाल किया जाने वाला औज़ार कीप के आकार का होता है |
बीजों को कीप के अंदर डालने पर यह दो या तीन नुकीले सिरे वाले पाइपों से गुजरते हैं| ये सिरे मिट्टी को भेदकर बीज को स्थापित कर देते हैं|
सीड-ड्रिल : आजकल बुआई के लिए ट्रैक्टर द्वारा संचालित सीड-ड्रिल का उपयोग होता है|
इसके द्वारा बीजों में समान दूरी एवं गहराई बनी रहती है| यह सुनिश्चित करता है कि बुआई के बाद बीज मिट्टी द्वारा ढक जाए|
इससे बीजों को पक्षियों द्वारा खाए जाने से रोका जा सकता है| सीड-ड्रिल द्वारा बुआई करने से समय एवं श्रम दोनों की ही बचत होती है|
पौधों को अत्यधिक घने होने से रोकने के लिए बीजों के बीच उचित दूरी होना अत्यंत महत्वपूर्ण है|
इससे पौधों को सूर्य का प्रकाश, पोषक एवं जल पर्याप्त मात्रा में प्राप्त होता है|
अधिक घनेपन को रोकने के लिए कुछ पौधों को निकाल कर हटा दिया जाता है|
वे पदार्थ जिन्हें मिट्टी में पोषक स्तर बनाए रखने के लिए मिलाया जाता है, उन्हें खाद एवं उर्वरक कहते हैं|
मिट्टी फ़सल को खनिज पदार्थ प्रदान करती है| यह पोषक पौधों की वृद्धि के लिए आवश्यक है|
कुछ क्षेत्रों में किसान खेत में एक के बाद दूसरी फ़सल उगाता रहता है|
फ़सलों के लगातार उगाने से मिट्टी में कुछ पोषकों की कमी हो जाती है|
इस क्षति को पूरा करने हेतु किसान खेतों में खाद देते हैं| यह प्रक्रम ‘खाद देना’ कहलाता है| अपर्याप्त खाद देने से पौधे कमज़ोर हो जाते हैं|
खाद एक कार्बनिक (जैविक) पदार्थ है जो कि पौधों या जंतु अपशिष्ट से प्राप्त होती है|
किसान पादप एवं जंतु अपशिष्टों को एक गढ्ढे में डालते जाते हैं तथा इसका अपघटन होने के लिए खुले में छोड़ देते हैं|
अपघटन कुछ सूक्ष्म जीवों द्वारा होता है| अपघटित पदार्थ खाद के रूप में उपयोग किया जाता है|
आप कक्षा छठवीं में ‘वर्मी कम्पोस्टिंग’ अथवा केंचुए द्वारा खाद तैयार करने के विषय में पढ़ चुके हैं|
किस गिलास में पौधों की वृद्धि बेहतर है ? किस गिलास के पौधों में वृद्धि सबसे अधिक है?
उर्वरक रासायनिक पदार्थ हैं जो विशेष पोषकों से समृद्ध होते हैं| वे खाद से कैसे भिन्न हैं| उर्वरक का उत्पादन फैक्टिरयों में किया जाता है|
उर्वरक के कुछ उदाहरण हैं - यूरिया, अमोनियम सल्फेट, सुपर फॉस्फेट, पोटाश,एन पी के |
परन्तु उर्वरकों के अत्यधिक उपयोग से मिट्टी की उर्वरता में कमी आई है| यह जल प्रदूषण का भी श्रोत बन गए हैं|
अतः मिट्टी की उर्वरता बनाए रखने के लिए हमें उर्वरकों के स्थान पर जैविक खाद का उपयोग करना चाहिए अथवा दो फसलों के बीच में खेत को कुछ समय के लिए बिना कुछ उगाए छोड़ देना चाहिए|
खाद के उपयोग से मिट्टी के गठन एवं जल अवशोषण क्षमता में भी वृद्धि होती है|
इससे मिट्टी में सभी पोषकों की प्रतिपूर्ति हो जाती है| मिट्टी में पोषकों की प्रतिपूर्ति का अन्य तरीका है फसल चक्रण|
यह एक फसल के बाद खेत में दूसरे किस्म की फसल एकांतर क्रम में उगा कर किया जा सकता है|
पहले, उत्तर भारत में किसान फलीदार चारा एक ॠतु में उगाते थे तथा गेहूँ दूसरी ॠतु में| इससे मिट्टी में नाइट्रोजन का पुनः पूरण होता रहता है|
किसानों को इस पद्धति को अपनाने के लिए प्रोत्साहित किया गया है|
पिछली कक्षाओं में आप राइज़ोबियम बैक्टीरिया के विषय में पढ़ चुके हैं|
यह फ़लीदार पौधों की जड़ों की ग्रंथिकाओं में पाए जाते हैं और वायुमण्डलीय नाइट्रोजन का स्थिरीकरण करते हैं|
सारणी एक दशमलव एक में उर्वरक एवं खाद के बीच अंतर बताए गए हैं|
खाद के लाभ : जैविक खाद उर्वरक की अपेक्षा अधिक अच्छी मानी जाती है| इससे मिट्टी की जलधारण क्षमता में वृद्धि होती है|
इससे मिट्टी भुरभुरी एवं सरंध्र हो जाती है जिसके कारण गैस विनिमय सरलता से होता है|
इससे मित्र जीवाणुओं की संख्या में वृद्धि हो जाती है| इस जैविक खाद से मिट्टी का गठन सुधर जाता है|
जीवित रहने के लिए प्रत्येक जीव को जल की आवश्यकता होती है| पौधे के वृद्धि एवं परिवर्धन के लिए जल का विशेष महत्त्व है|
जल आवश्यक है क्योंकि बीजों का अंकुरण शुष्क स्थिति में नहीं हो सकता|